CELEX: 62015CN0606
Language: lv
Date: 2015-11-17 00:00:00
Title: Lieta C-606/15: Prasība, kas celta 2015. gada 17. novembrī – Eiropas Komisija/Čehijas Republika

25.1.2016   
            
            
               LV
            
            
               Eiropas Savienības Oficiālais Vēstnesis
            
            
               C 27/22
            
         Prasība, kas celta 2015. gada 17. novembrī – Eiropas Komisija/Čehijas Republika
   (Lieta C-606/15)
   (2016/C 027/26)
   Tiesvedības valoda – čehu
   
      Lietas dalībnieki
   
   
      Prasītāja: Eiropas Komisija (pārstāvji – Z. Malůšková, J. Hottiaux)
   
      Atbildētāja: Čehijas Republika
   
      Prasītājas prasījumi:
   
   
               —
            
            
               Atzīt, ka:
               
                           —
                        
                        
                           uzticot izmeklēšanas iestādei dzelzceļu sistēmas vadību, Čehijas Republika nav izpildījusi Direktīvas 2004/49/EK 19. panta 1. punktā paredzētos pienākumus;
                        
                     
                           —
                        
                        
                           negarantējot, ka izmeklēšanas iestāde uzsāk izmeklēšanu ne vēlāk kā nedēļas laikā pēc ziņojuma saņemšanas par avāriju vai starpgadījumu, Čehijas Republika nav izpildījusi Direktīvas 2004/49/EK 21. panta 3. punktā paredzētos pienākumus;
                        
                     
                           —
                        
                        
                           negarantējot, ka izmeklēšanas nobeiguma pārskats tiek paziņots Direktīvas 2004/49/EK 22. panta 3. punktā minētajām iesaistītajām pusēm, Čehijas Republika nav izpildījusi Direktīvas 2004/49/EK 23. panta 2. punktā paredzētos pienākumus;
                        
                     
                           —
                        
                        
                           negarantējot, ka izmeklēšanas iestāde sniedz drošības iestādei ieteikumus par drošību, Čehijas Republika nav izpildījusi Direktīvas 2004/49/EK 25. panta 2. punkta pirmajā teikumā paredzētos pienākumus;
                        
                     
                           —
                        
                        
                           neparedzot drošības iestādei pienākumu veikt vajadzīgos pasākumus, lai nodrošinātu, ka ieteikumi par drošību tiek pienācīgi ņemti vērā un īstenoti, Čehijas Republika nav izpildījusi Direktīvas 2004/49/EK 25. panta 2. punkta otrajā teikumā paredzētos pienākumus;
                        
                     
                           —
                        
                        
                           neparedzot drošības iestādei pienākumu vismaz vienreiz gadā ziņot par pasākumiem, kuri ir veikti vai kuri tiks veikti pēc ieteikuma par drošību saņemšanas, Čehijas Republika nav izpildījusi Direktīvas 2004/49/EK 25. panta 3. punktā paredzētos pienākumus;
                        
                     
         
               —
            
            
               piespriest Čehijas Republikai atlīdzināt tiesāšanās izdevumus.
            
         
      Pamati un galvenie argumenti
   
   Savas prasības pamatojumam Komisija izvirza šādus pamatus:
   2015. gada 30. jūnijā, diena, kurā beidzās paziņojumā par iebildumiem noteiktais termiņš, Čehijas Republika nebija paziņojusi nekādus grozījumus, kas veikti valsts tiesību aktos, lai nodrošinātu to saderību ar Direktīvas 2004/49/EK (1) 19. panta 1. punktu, 21. panta 3. punktu, 23. panta 2. punktu un 25. panta 2. un 3. punktu.
   
      (1)  Eiropas Parlamenta un Padomes 2004. gada 29. aprīļa Direktīva 2004/49/EK par drošību Kopienas dzelzceļos, un par Padomes Direktīvas 95/18/EK par dzelzceļa pārvadājumu uzņēmumu licencēšanu un Direktīvas 2001/14/EK par dzelzceļa infrastruktūras jaudas sadali un maksas iekasēšanu par dzelzceļa infrastruktūras izmantošanu un drošības sertifikāciju grozījumiem (Dzelzceļu drošības direktīva) (OV L 164, 44. lpp.).